b'\n_START_ARTICLE_\nKisebb-nagyobb sz\xc3\xbadoku\n_START_SECTION_\nA megold\xc3\xa1s m\xc3\xb3dja\n_START_PARAGRAPH_\nNevezz\xc3\xbck helyi minimumnak azt a mez\xc5\x91t, amelyik a vele szomsz\xc3\xa9dos (de m\xc3\xa9g \xc3\xbcres) mez\xc5\x91kn\xc3\xa9l kisebb, helyi maximumnak azt, amely azokn\xc3\xa1l nagyobb._NEWLINE_Az 1-es nyilv\xc3\xa1n helyi minimum a saj\xc3\xa1t sor\xc3\xa1ban, oszlop\xc3\xa1ban \xc3\xa9s blokkj\xc3\xa1ban. A 9-es ugyan\xc3\xadgy helyi maximum._NEWLINE_Ha egy sorban, oszlopban vagy blokkban csak egy helyi minimum van, akkor az 1-es kell legyen. Ha csak egy helyi maximum van, az 9-es._NEWLINE_Ha megn\xc3\xa9zz\xc3\xbck a rejtv\xc3\xa9nyt, a bal fels\xc5\x91 blokkban egy helyi minimumot \xc3\xa9s egy helyi maximumot tal\xc3\xa1lunk. Ezzel megtal\xc3\xa1ltuk az 1-es \xc3\xa9s 9-es hely\xc3\xa9t. Vegy\xc3\xbck \xc3\xa9szre, hogy az 1-es be\xc3\xadr\xc3\xa1s\xc3\xa1val mind a h\xc3\xa1rom 1-essel szomsz\xc3\xa9dos mez\xc5\x91 helyi minimumm\xc3\xa1 v\xc3\xa1lt, \xc3\xa9s az egyik egyszerre minimum \xc3\xa9s maximum is. Ezek valamelyike lesz majd a 2-es._NEWLINE_A 2-es sz\xc3\xa1m\xc3\xba blokkban k\xc3\xa9t helyi minimum is van, de ebb\xc5\x91l az egyik a m\xc3\xa1r be\xc3\xadrt 1-es sor\xc3\xa1ban. \xc3\x8dgy e blokkban az 1-es csak a m\xc3\xa1sik minimumhelyre ker\xc3\xbclhet._NEWLINE_A 3-as blokknak csak a k\xc3\xb6z\xc3\xa9ps\xc5\x91 sor\xc3\xa1ban lehet 1-es a m\xc3\xa1r be\xc3\xadrt k\xc3\xa9t 1-es miatt. Ezek k\xc3\xb6z\xc3\xbcl csak a k\xc3\xb6z\xc3\xa9ps\xc5\x91 minimum. Ugyanebben a blokkban h\xc3\xa1rom maximum van, ebb\xc5\x91l kett\xc5\x91 a m\xc3\xa1r be\xc3\xadrt 9-es sor\xc3\xa1ban. Ebb\xc5\x91l ad\xc3\xb3dik, hogy a harmadik maximumhelyre ker\xc3\xbcl a 9-es. (Ebb\xc5\x91l m\xc3\xa1r tudjuk a 2-es blokkban a 9-es hely\xc3\xa9t, b\xc3\xa1r ezt nem \xc3\xadrtuk be.)_NEWLINE_A 6-os sz\xc3\xa1m\xc3\xba blokkban k\xc3\xa9t helyi minimum van, az egyik a m\xc3\xa1r be\xc3\xadrt 1-es oszlop\xc3\xa1ban. A m\xc3\xa1sik helyre be\xc3\xadrv\xc3\xa1n az 1-est nem keletkezik \xc3\xbajabb minimum, \xc3\xadgy a m\xc3\xa1sik minimum lesz a 2-es. (A 2-es be\xc3\xadr\xc3\xa1s\xc3\xa1val viszont k\xc3\xa9t helyi minimum is keletkezik, melyek egyike maximum is. Ezek valamelyike lesz majd a 3-as.)'